

**Қазақстан Республикасында шахматты дамытудың 2023 – 2027 жылдарға арналған кешенді жоспарын бекіту туралы**

Қазақстан Республикасы Үкіметінің 2023 жылғы 14 шілдедегі № 576 қаулысы.

      Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Қазақстан Республикасында шахматты дамытудың 2023 – 2027 жылдарға арналған кешенді жоспары (бұдан әрі – Кешенді жоспар) бекітілсін.

      2. Кешенді жоспардың орындалуына жауапты орталық мемлекеттік және жергілікті атқарушы органдар, сондай-ақ мүдделі ұйымдар (келісу бойынша):

      1) Кешенді жоспарды іске асыру жөнінде қажетті шаралар қабылдасын;

      2) жылына бір рет, есепті жылдан кейінгі айдың 15-і күнінен кешіктірмей Қазақстан Республикасының Туризм және спорт министрлігіне Кешенді жоспардың орындалу барысы туралы ақпарат беріп тұрсын.

      Ескерту. 2-тармақ жаңа редакцияда - ҚР Үкіметінің 17.06.2024 № 476 қаулысымен.

      3. Қазақстан Республикасының Туризм және спорт министрлігі есепті жылдан кейінгі жылдың 15 ақпанынан кешіктірмей Қазақстан Республикасы Үкіметінің Аппаратына Кешенді жоспар іс-шараларының орындалу барысы туралы жиынтық ақпарат беріп тұрсын.

      Ескерту. 3-тармақ жаңа редакцияда - ҚР Үкіметінің 17.06.2024 № 476 қаулысымен.

      4. Осы қаулының орындалуын бақылау Қазақстан Республикасының Туризм және спорт министрлігіне жүктелсін.

      Ескерту. 4-тармақ жаңа редакцияда - ҚР Үкіметінің 17.06.2024 № 476 қаулысымен.

      5. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *Ә. Смайылов* |

|  |  |
| --- | --- |
|  | Қазақстан Республикасы Үкіметінің 2023 жылғы 14 шілдедегі № 576 қаулысымен бекітілген |

**Қазақстан Республикасында шахматты дамытудың 2023 – 2027 жылдарға арналған кешенді жоспары**

      Ескерту. Кешенді жоспар жаңа редакцияда - ҚР Үкіметінің 17.06.2024 № 476 қаулысымен.

|  |  |  |  |  |  |  |
| --- | --- | --- | --- | --- | --- | --- |
| **Р/с№** | **Іс-шараның** **атауы** | **Аяқталу** **нысаны** | **Орындалу** **мерзімі** | **Жауапты** **орындаушылар** | **Қаржыландыру** **көлемі**  **(мың** **теңге)** | **Қаржыландыру** **көздері** |
| **1** | **2** | **3** | **4** | **5** | **6** | **7** |
| Күтілетін нәтижелер:  1. Бастауыш сыныптардағы балаларды шахмат үйретумен 20 % үлеспен қамту (2024 ж. – 5 % – 350 мектеп; 2025 ж. – 10 % – 700 мектеп; 2026 ж. – 15 % – 1050 мектеп; 2027 ж. – 20 % – 1400 мектеп).  2. Өңірлер бөлінісінде кемінде 200 шахмат клубын ашу (2023 ж. – 0; 2024 ж. – 20; 2025 ж. – 40; 2026 ж. – 50; 2027 ж. – 90).  3. Қазақстан Республикасының шахматтан құрама командасының (шахматтан ұлттық құрама команда) рейтинг бойынша әлемнің ТОП-10 қатарына кіруі (2023 ж. – ерлер құрамасы – 43-орын, әйелдер құрамасы – 11-орын; 2024 ж. – ерлер құрамасы – ТОП-30, әйелдер құрамасы – ТОП-10; 2025 ж. – ерлер құрамасы – ТОП-20; 2026 ж. – ерлер құрамасы – ТОП-15; 2027 ж. – ерлер құрамасы – ТОП-10).  4. 20 жасқа дейінгі қазақстандық шахматшылардың "халықаралық ерлер гроссмейстері" спорттық атағын алуы (2023 ж. – 0; 2024 ж. – 1; 2025 ж. – 1; 2026 ж. – 1; 2027 ж. – 2).  5. Әлем, Азия чемпионаттарында, Шахмат олимпиадасында және Халықаралық шахмат федерациясының басқа да ресми чемпионаттарында қазақстандық шахматшылар жеңіп алған медальдар санын ұлғайту (2023 ж. – 20; 2024 ж. – 30; 2025 ж. – 40; 2026 ж. – 50; 2027 ж. – 60).  6. Шахмат бойынша кемінде 250 педагог даярлау (2023 ж. – 0; 2024 ж. – 0; 2025 ж. – 50; 2026 ж. – 100; 2027 ж. – 100).  7. 250 адамнан кем болмайтын кадрлардың біліктілігін арттыру (2023 ж. – 0; 2024 ж. – 50; 2025 ж. – 50; 2026 ж. – 50; 2027 ж. – 100). | | | | | | |
| 1-бағыт. Білім беруде шахматты дамыту | | | | | | |
| 1. | Оқу жоспарының вариативтік компоненті сағаттарының есебінен жалпы білім беретін мектептердің 1-4 сыныптарына шахматты енгізу | жалпы білім беретін мектептердің педагогикалық кеңесінің шешімі | 2024 – 2027 жылдар | ЖАО,  "Қазақстандық шахмат федерациясы" РҚБ (келісу бойынша) | 2024 жылы – 631220,6;  2025 жылы –  825761,1;  2026 жылы – 974413,3;  2027 жылы –607408,6 | ЖБ |
| 2. | Педагогтердің біліктілігін арттыру курстарының білім беру бағдарламаларына шахмат модулін және бастауыш сынып педагогтері үшін шахмат бойынша біліктілікті арттыру курстарын өткізу жөніндегі шаралар кешенін әзірлеу және бекіту | білім беру бағдарламасы | 2023 – 2025 жылдар | ОМ, "Өрлеу" БАҰО келісу бойынша),  "Қазақстандық шахмат федерациясы" РҚБ (келісу бойынша) | талап етілмейді | – |
| 3. | Жалпы білім беретін мектептерде, қосымша білім беру ұйымдарында, оның ішінде мемлекеттік тапсырысты орналастыру арқылы шахмат секцияларының желісін кеңейту | шахмат секцияларының санын ұлғайту | 2023 – 2027 жылдар | ОМ, ТСМ, ЖАО | 2023 жылы – 450090,1;  2024 жылы – 623136,0;  2025 жылы – 721429,8;  2026 жылы – 740657,5;  2027 жылы – 704986,2 | ЖБ |
| 4. | Оқытудың жеке траекториясы шеңберінде шахмат бойынша мұғалімдерді даярлау жөніндегі қосымша білім беру бағдарламасын әзірлеу | білім беру бағдарламасы | 2023 жылғы 3-тоқсан | ҒЖБМ, ОМ,  ЖЖКБҰ (келісу бойынша),  "Қазақстандық шахмат федерациясы" РҚБ (келісу бойынша) | талап етілмейді | – |
| 5. | "Шахмат бойынша мұғалімдерді даярлау" білім беру бағдарламасын әзірлеу | білім беру бағдарламасы | 2024 жылғы 1-тоқсан | ҒЖБМ, ЖЖКБҰ (келісу бойынша), "Қазақстандық шахмат федерациясы" РҚБ  (келісу бойынша) | талап етілмейді | – |
| 6. | Жоғары және (немесе) жоғары оқу орнынан кейінгі білім беру ұйымдарының штатында педагогикалық бағыттар бойынша жұмыс істеп тұрған кафедралар базасында жалпы білім беретін мектептердің педагогтерін шахмат бойынша даярлау жөнінде бірлік бөлу | ТСМ-ге ақпарат | 2023 жылғы 3-тоқсан | ҒЖБМ, ЖЖКБҰ (келісу бойынша), "Қазақстандық шахмат федерациясы" РҚБ  (келісу бойынша) | талап етілмейді | – |
| 7. | Жоғары және (немесе) жоғары оқу орнынан кейінгі білім беру ұйымдарында шахмат клубтарын ашу | спорт клубтары туралы ереже | 2024 жылғы 3-тоқсан | ҒЖБМ, ЖЖКБҰ  (келісу бойынша) | талап етілмейді | – |
| 8. | Шахмат бойынша жаттықтырушылардың біліктілігін арттыру курстарын өткізу | сертификаттар | 2023 – 2027 жылдар | ТСМ,  "Қазақстандық шахмат федерациясы" РҚБ (келісу бойынша) | 2023 жылы – 570;  2024 жылы – 589;  2025 жылы – 604;  2026 жылы – 615;  2027 жылы – 615 | РБ |
| 2-бағыт. Ақпараттық қолдау | | | | | | |
| 9. | Шахмат үйрету бойынша анимациялық сериалды бастау | республикалық телеарналарда трансляциялау | 2023 жылғы 4-тоқсан | МАМ | бөлінген қаражат шеңберінде | РБ |
| 10. | Шахматқа қатысты ақпараттық контент қалыптастыру және маңызды шахмат жарыстарын жария ету, турнирлерді республикалық БАҚ-та трансляциялау | республикалық телеарналарда жария ету | 2023 – 2027 жылдар | МАМ,  "Қазақстандық шахмат федерациясы" РҚБ (келісу бойынша) | бөлінген қаражат шеңберінде | РБ |
| 3-бағыт. Шахматты танымал ету | | | | | | |
| 11. | Орталық мемлекеттік органдардың жұмыскерлері арасындағы спартакиада шеңберінде шахматтан турнир өткізу | спартакиада | 2024 – 2027 жылдар | ТСМ,  "Қазақстандық шахмат федерациясы" РҚБ  (келісу бойынша) | 2024 жылы – 630,9;  2025 жылы – 630,9;  2026 жылы – 630,9;  2027 жылы – 630,9 | РБ |
| 12. | Жергілікті атқарушы органдардың жұмыскерлері арасындағы спартакиада шеңберінде шахматтан турнир өткізу | спартакиада | 2024 – 2027 жылдар | ТСМ,  "Қазақстандық шахмат федерациясы" РҚБ  (келісу бойынша) | 2024 жылы – 630,9;  2025 жылы – 630,9;  2026 жылы – 630,9;  2027 жылы – 630,9 | РБ |
| 13. | Халық арасында онлайн-турнирлер өткізу | Онлайн - турнир | 2023 – 2027 жылдар | ТСМ, "Қазақстандық шахмат федерациясы" РҚБ (келісу бойынша) | бюджеттен  тыс қаражат есебінен | – |
| 14. | Chess Legends мобильді қосымшасында онлайн форматта шахмат оқыту | Онлайн - форматта оқыту | 2024 – 2027 жылдар | ТСМ, "Қазақстандық шахмат федерациясы" РҚБ (келісу бойынша) | бюджеттен  тыс қаражат есебінен | – |
| 15. | Бір мезгілде өтетін ойын сеанстарын, автограф-сессияларды, жетекші шахматшылардың қатысуымен конкурстар ұйымдастыру және өткізу | бір мезгілде өтетін ойын сеанстары, автограф-сессиялар, конкурстар | 2023 – 2027 жылдар | ТСМ, "Қазақстандық шахмат федерациясы" РҚБ (келісу бойынша) | бюджеттен  тыс қаражат есебінен | – |
| 16. | Қазақстандық компаниялар (корпорациялар) арасында классикалық шахматтан корпоративтік турнир өткізу | турнир | 2023 – 2027 жылдар | ТСМ, "Қазақстандық шахмат федерациясы" РҚБ (келісу бойынша) | бюджеттен  тыс қаражат есебінен | – |
| 17. | Әуесқойлар арасында классикалық шахматтан, рапидтен, блицтен турнирлер өткізу | турнир | 2023 – 2027 жылдар | ТСМ, "Қазақстандық шахмат федерациясы" РҚБ (келісу бойынша) | бюджеттен  тыс қаражат есебінен | – |
| 18. | Мүгедектігі бар спортшылар арасында классикалық шахматтан, рапидтен, блицтен турнирлер өткізу | турнир | 2023 – 2027 жылдар | ТСМ,  "Қазақстандық шахмат федерациясы" РҚБ  (келісу бойынша) | 2023 жылы – 1568;  2024 жылы – 2494;  2025 жылы – 2506;  2026 жылы – 2514;  2027 жылы – 2514 | РБ |
| 19. | Пенитенциарлық мекемелерде бас бостандығынан айыру түріндегі жазасын өтеп жатқан адамдар арасында онлайн-турнир өткізу | турнир | 2023 – 2027 жылдар | ТСМ, ІІМ, "Қазақстандық шахмат федерациясы" РҚБ (келісу бойынша) | бюджеттен  тыс қаражат есебінен | – |
| 20. | ХШФ комитетімен "Білім берудегі шахмат" ынтымақтастық және тәжірибе алмасу | ХШФ мен "Қазақстандық шахмат федерациясы" РҚБ арасындағы меморандум | 2023 жылғы 4-тоқсан | ТСМ, ОМ,  ҒЖБМ, ЖЖКБҰ (келісу бойынша),  "Қазақстандық шахмат федерациясы" РҚБ (келісу бойынша) | талап етілмейді | – |
| 4-бағыт. Жоғары жетістіктер шахматы | | | | | | |
| 21. | Зияткерлік спорт түрлерін, оның ішінде шахматты ескере отырып, басым спорт түрлерінің республикалық тізбесін қайта қарау | "Спорттың басым түрлерінің республикалық тізбесін бекіту туралы" Қазақстан Республикасы Мәдениет және спорт министрінің 2019 жылғы 1 қарашадағы № 293 бұйрығына өзгерістер енгізу | 2023 жылғы 4-тоқсан | ТСМ | талап етілмейді | – |
| 22. | Шахматтан Қазақстан Республикасының ұлттық құрама командасының спортшыларын даярлауға үздік қазақстандық және шетелдік жаттықтырушыларды тарту | оқу-жаттығу жиындары | 2024 – 2027 жылдар | ТСМ,  "Қазақстандық шахмат федерациясы" РҚБ  (келісу бойынша) | бюджеттен  тыс қаражат есебінен | – |
| 23. | 9-дан 16 жасқа дейінгі дарынды жас шахматшыларға қолдау көрсету | дарынды шахматшыларды қолдау бағдарламасы | 2024 – 2027 жылдар | ТСМ,  "Қазақстандық шахмат федерациясы" РҚБ  (келісу бойынша) | бюджеттен  тыс қаражат есебінен | – |
| 24. | Қазақстан Республикасының шахматтан құрама командасының (шахматтан ұлттық құрама командасының) құрамына кіретін үздік шахматшыларға және олардың жаттықтырушыларына ай сайынғы ақшалай қамтылымды белгілеу | әкімдіктің қаулысы | 2023 – 2027 жылдар | ЖАО | 2023 жылы – 68900,3;  2024 жылы – 73712,8;  2025 жылы – 75667,7;  2026 жылы – 77366,0;  2027 жылы – 80072,9 | ЖБ |
| 5-бағыт. Шахматтың даму орнықтылығы | | | | | | |
| 25. | Астана, Шымкент қалаларында шахмат орталықтарын салуға жер учаскесін бөлу | әкімдіктің қаулысы | 2023 – 2024 жылдар | Астана, Шымкент қалаларының әкімдіктері | бөлінген қаражат шеңберінде | ЖБ |
| 26. | Инвесторлар тарту және Астана, Шымкент қалаларында шахмат орталықтарын салу | пайдалануға беру актісі | 2024 – 2027 жылдар | Астана, Шымкент қалаларының әкімдіктері, "Қазақстандық шахмат федерациясы" РҚБ (келісу бойынша) | бюджеттен  тыс қаражат есебінен | – |
| 27. | Өңірлерде шахмат үйлерін ашу | әкімдіктің қаулысы | 2024 жылғы 4-тоқсан | ЖАО,  "Қазақстандық шахмат федерациясы" РҚБ (келісу бойынша) | 2024 жылы –  318991,0;  2025 жылы – 312865,0;  2026 жылы – 340793,7;  2027 жылы – 229569,7 | ЖБ |
| 28. | Ауладағы шахмат клубтарын және шахмат алаңдарын ашу | ауладағы шахмат клубтарын және алаңдарын ашу | 2023 – 2027 жылдар | ЖАО,  "Қазақстандық шахмат федерациясы" РҚБ (келісу бойынша) | 2023 жылы – 9758,0;  2024 жылы – 21494,9;  2025 жылы – 27912,0;  2026 жылы – 53912,0;  2027 жылы – 93662,0 | ЖБ |
| 29. | Өңірлерде саябақтар мен гүлзарларда шахмат экспозицияларын құру | пайдалануға беру актісі | 2023 – 2027 жылдар | ЖАО | 2023 жылы – 10940,0;  2024 жылы – 30370,0;  2025 жылы – 74150,0;  2026 жылы – 22500,0;  2027 жылы – 90600,0 | ЖБ |
| 30. | Өңірлік шахматты дамыту жоспарларын әзірлеу және бекіту | шахматты дамыту жоспарлары | 2023 жылғы 3 – 4- тоқсан | ЖАО, "Қазақстандық шахмат федерациясы" РҚБ (келісу бойынша) | талап етілмейді | – |

**Ескертпе: аббревиатуралардың** **толық** **жазылуы:**

|  |  |  |
| --- | --- | --- |
| БАҚ | - | бұқаралық ақпарат құралдары |
| ҒЖБМ | - | Қазақстан Республикасының Ғылым және жоғары білім министрлігі |
| ЖАО | - | жергілікті атқарушы органдар |
| ЖЖКБҰ | - | жоғары және (немесе) жоғары оқу орнынан кейінгі білім беру ұйымдары |
| ЖБ | - | жергілікті бюджет |
| МАМ | - | Қазақстан Республикасының Мәдениет және ақпарат министрлігі |
| ОМ | - | Қазақстан Республикасының Оқу-ағарту министрлігі |
| "Өрлеу" БАҰО | - | "Өрлеу" біліктілікті арттыру ұлттық орталығы |
| РҚБ | - | республикалық қоғамдық бірлестік |
| РБ | - | республикалық бюджет |
| ТСМ | - | Қазақстан Республикасының Туризм және спорт министрлігі |
| ТОП-10 | - | алғашқы 10 үздік нәтиже |
| ХШФ | - | Халықаралық шахмат федерациясы |
| ІІМ | - | Қазақстан Республикасының Ішкі істер министрлігі |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК